nahid-hub/BLUGE-bengali-wikipedia-section-title-prediction huggingface dataset:
বর্তমান কলকাতা বন্দর বা কলকাতা- হলদিয়া বন্দরের নাব্যতা কমে যাওয়ায় বন্দরের পণ্য আমদানি রপ্তানি কমেছে।এই কারণে পশ্চিমবঙ্গে সাগরদ্বীপে ১০.৫ মিটার গভীরতার সাগর বন্দর গড়া হচ্ছে যেখানে কলকাতা বন্দর এর গভীরতা ৬ মিটার (২০ ফু) ও হলদিয়া বন্দরের গভীরতা ৮ মিটার (২৬ ফু) ।প্রস্তাবিত সাগর বন্দর প্রকল্পটিকে আর্থিকদিক থেকে সম্ভাবনাময় করে তুলতে ৫১৫ কোটি টাকা অনুমোদন করেছে কেন্দ্রীয় সরকার। এই বন্দরটির উন্নয়নে গত দু’বছর ধরে কেন্দ্রীয় জাহাজ চলাচল মন্ত্রক যে নিরন্তর প্রচেষ্টা চালিয়ে আসছে সরকারের এই অনুমোদন তারই একটি অঙ্গ। এই প্রকল্পটি রূপায়ণের কাজে যুক্ত করা হয়েছে ভোর সাগর পোর্ট লিমিটেড অর্থাৎ বিএসপিএল’কে। সমগ্র প্রকল্পটি রূপায়ণে কলকাতা পোর্ট ট্রাস্ট এবং পশ্চিমবঙ্গ সরকারের অংশীদারত্বের মাত্রা হবে যথাক্রমে ৭৪ শতাংশ ও ২৬ শতাংশ।

বন্দরের নতুন করে পরিকাঠামো উন্নয়নের জন্যই পিপিপি মডেলে চারটি বার্জ জেটি তৈরি করা হচ্ছে। এই প্রকল্পের বার্জ জেটিগুলি বেশ বড় মাপের তৈরি করা হচ্ছে বলে খবর। এই জেটিগুলির মাধ্যমে বাল্ক জাতীয় এবং লিকুইড জাতীয় কার্গো পরিবহন করা যাবে।হলদিয়া বন্দরের পাশেই হলদি নদী ও হুগলী নদীর পাড় বরাবর নতুন চারটি বার্জ জেটি তৈরিতে উদ্যোগী হয়েছে। এগুলিকেই বলা হচ্ছে আউটার টার্মিনাল। ৪১৩ কোটি টাকা ব্যয়ে সবচেয়ে বড় আউটার টার্মিনাল তৈরি হতে চলেছে। এই টার্মিনালটি তৈরি হবে হলদিয়া ভবনের ঠিক বিপরীতে। পাশাপাশি শালুকখালিতে ১৫০ কোটি টাকা ব্যয়ে লিকুইড কার্গো হ্যান্ডেলিংয়ের বার্জ তৈরি হচ্ছে। ৪১৩ কোটি টাকার আউটার টার্মিনালের কাজ পেতে টেন্ডারে যোগ দিয়েছে দু’টি গোষ্ঠী।
ইতিমধ্যেই ৭৩ কোটি টাকা ব্যয়ে একটি বার্জ জেটি আর ৭০ কোটি টাকা ব্যয়ে স্বয়ংক্রিয় ফ্লোটিং ক্রেন তৈরির কাজ শুরু হয়ে গিয়েছে। টেন্ডার প্রক্রিয়ার পর দক্ষিণ ভারতের বোথরা শিপিং এজেন্সি বরাত পেয়েছে।
সঠিক অনুচ্ছেদ শিরোনাম কোনটি?
titleA. ডক ব্যবস্থা
titleB. বন্দর চ্যানেল
titleC. আমদানি-রপ্তানি
titleD. নতুন বন্দর ও জেটি
উত্তর: titleD
আইএনইউতে একটি অত্যন্ত সক্রিয় ক্রিকেট দল রয়েছে। মণ্ডপ থেকে গ্রাউন্ডে তারা পেশোয়ারের অন্যতম সেরা দল হিসাবে চিহ্নিত। ক্রীড়া সংস্থার অধীনে চলে ক্রিকেট দলটি প্রাদেশিক ও জাতীয় পর্যায়ে অংশ নিয়ে আইএনইউতে একাধিক সম্মাননা এনেছে। এই বছর থেকে শুরু, একটি বার্ষিক টি-২০ কাপ আইএনইউয়ের ক্রীড়া সংস্থার দ্বারা সাজানো হয় যা তাদের সম্ভাবনাগুলোর জন্য ক্ষতি করে এবং তাদের দক্ষতাকে আরও সুন্দর করে।

সঠিক অনুচ্ছেদ শিরোনাম কোনটি?
titleA. ক্রিকেট
titleB. অডিটোরিয়াম
titleC. ভর্তি
titleD. অবস্থান
উত্তর: titleA
১৯৭২ সালে বহুল প্রচারিত সাপ্তাহিক চিত্রালীতে কাজ করার মধ্যদিয়ে তিনি কর্মজীবন শুরু করেন । ১৯৭৩ সালে একটি বিজ্ঞাপন সংস্থার অধীনে একটি ছাপাখানায় ম্যানেজার হিসেবে দায়িত্ব পালন করেন তিনি। ১৯৭৪ সালে সোভিয়েত দূতাবাসের (বর্তমানে রাশিয়া) প্রেস রিলেশন অফিসার হিসেবে যোগদান করেন। পরবর্তীতে ১৯৮০ সালে ইস্ট এশিয়াটিক অ্যাডভারটাইজিং লিমিটেড এ (বর্তমানে এশিয়াটিক থ্রি সিক্সটি) সাধারণ ব্যবস্থাপক পদে কাজ করেন।

মুক্তিযুদ্ধ জাদুঘর প্রতিষ্ঠায় অক্লান্ত পরিশ্রম করেছেন আসাদুজ্জামান নূর। তিনি মুক্তিযুদ্ধ যাদুঘরের ট্রাষ্টি সদস্য, আবৃত্তি সমন্বয় পরিষদের সভাপতি, সম্মিলিত সাংস্কৃতিক জোটের সদস্য ও বাংলাদেশ রাশিয়া মৈত্রী সমিতির সাধারণ সম্পাদক হিসেবে দায়িত্ব পালন করে চলেছেন। নব্বইয়ের দশকে নন্দিত কথাসাহিত্যিক হুমায়ূন আহমেদ রচিত কোথাও কেউ নেই নাটকে বাকের ভাই চরিত্রে অভিনয় করে দেশব্যাপী তুমুল জনপ্রিয়তা লাভ করেন। দেশটিভিতে প্রচারিত “কে হতে চায় কোটিপতি” অনুষ্ঠান উপস্থাপনার দায়িত্বও পালন করেন তিনি।কোটিপতি গ্রাম

সঠিক অনুচ্ছেদ শিরোনাম কোনটি?
titleA. অভিনয় জীবন
titleB. জীবনী
titleC. কর্মজীবন
titleD. প্রাথমিক জীবন
উত্তর: titleC
দক্ষিণ ভারতের উত্তরাংশে শিবাজী ও তার উত্তরসূরীদের অধীনে মারাঠা সামরিক শক্তির উত্থান দক্ষিণ ভারতের রাজনৈতিক ইতিহাসে এক বিশেষ তাৎপর্যপূর্ণ ঘটনা। মারাঠাদের নিয়ন্ত্রণ পশ্চিমে গঞ্জাম ও দক্ষিণে তাঞ্জাভুর পর্যন্ত প্রসারিত হয়। আওরঙ্গজেবের মৃত্যুর পর মারাঠা শক্তিও ক্ষয়িষ্ণু হয়ে আসে। দক্ষিণ ভারতীয় শাসকরা দিল্লির শাসকদের কাছ থেকে স্বায়ত্ত্বশাসন লাভ করে। বিজয়নগর থেকে উৎসারিত মহীশূরের ওদেয়ার রাজ্য পরবর্তী কয়েক দশক ক্ষমতা দখল করে রাখে এবং দক্ষিণ ভারতের দক্ষিণাংশে নিজ প্রভাব বিস্তারে সমর্থ হয়। মহীশূরের উত্তর ও পশ্চিমে স্থিত অঞ্চলগুলিতে আধিপত্য বিস্তার করেন হায়দ্রাবাদের আসফ জাহিস। বর্তমান কর্ণাটক অঞ্চল মারাঠাদের অধীনে থেকে যায়। এইভাবেই মধ্যযুগের শেষ পর্বে দক্ষিণ ভারতের অধিকাংশ অঞ্চল মহীশূর, হায়দ্রাবাদ ও পুণের প্রত্যক্ষ বা পরোক্ষ শাসনাধীনে চলে আসে।

১৬৭৫ সালে বিজাপুর সেনাবাহিনীর একটি ফৌজ তাঞ্জাভুরে আসে মাদুরাই নায়কের শাসন থেকে বল্লম পুনরুদ্ধারে নায়ক রাজা বিজয়রাঘব নায়ককে সাহায্যকল্পে। কিন্তু এই ফৌজই বিজয়রাঘব নায়ককে হত্যা করে এবং একোজি তাঞ্জাভুর রাজ্যের সিংহাসনে আরোহণ করেন। এইভাবে তাঞ্জাভুরে মারাঠা শাসনের প্রবর্তন ঘটে। একোজির পর তার তিন পুত্র তাঞ্জাভুর শাসন করেন। এঁরা হলেন শাহজী, প্রথম সারফোজী, থুক্কোজী (প্রথম থুলজ)। তাঞ্জাভুরের শ্রেষ্ঠ মারাঠা শাসক হলেন দ্বিতীয় সারফোজী (১৭৯৮-১৮৩২)। তিনি তার জীবন উৎসর্গ করেছিলেন সংস্কৃতি চর্চায়। তারই প্রচেষ্টায় তাঞ্জাভুর প্রসিদ্ধ শিক্ষাকেন্দ্রে পরিণত হয়। তিনি নিজের প্রাসাদে সরস্বতী মহল লাইব্রেরি স্থাপন করেছিলেন।

সঠিক অনুচ্ছেদ শিরোনাম কোনটি?
titleA. মারাঠাদের উত্থান
titleB. মধ্যযুগ
titleC. ঔপনিবেশিক যুগ
titleD. চোল
উত্তর: titleA
খাগড়াছড়ির পাহাড়ি কৃষি গবেষণা কেন্দ্র, হর্টিকালচার সেন্টার খেজুরবাগান, সেনানিবাস, হর্টিকালচার সেন্টার নারানখাইয়া, পানখাইয়া পাড়া, কমলছড়ি ও জামতলী এলাকায় কাজুবাদামের গাছ চোখে পড়ে। এ ছাড়া, রামগড় উপজেলার হর্টিকালচার সেন্টারেও রয়েছে কাজুবাদামের বাগান।
পার্বত্য চট্টগ্রামে কাজুবাদাম চাষ সম্প্রসারণের উজ্জ্বল সম্ভাবনা রয়েছে। বর্তমানে পার্বত্য চট্টগ্রামে মাঝারি আকারে কাজুবাদামের চাষ হচ্ছে। অনাবাদি জমিতে পরিকল্পিতভাবে কাজুবাদাম চাষের যথেষ্ট সুযোগ আছে। ভবিষ্যতে খাগড়াছড়ির কৃষিপণ্যের মধ্যে কাজুবাদামও একটি বিশেষ স্থান করে নিতে পারে।

সঠিক অনুচ্ছেদ শিরোনাম কোনটি?
titleA. বাংলাদেশে কাজু বাদাম
titleB. চাষ পদ্ধতি
titleC. সার
titleD. উৎপত্তিস্থল
উত্তর: titleA
উপরিউক্ত ঘটনার পর তিনি বোয়ালখালী হতে মাইজভান্ডারে ফিরে এসে একাগ্রচিত্তে আধ্যত্ম সাধনায় আত্মনিয়োগ করেন। এরই ধারাবাহিকতায় তার জীবন আধ্যাত্মিক রহস্যমন্ডিত ছুফিত্বে বিকশিত হয়। কথিত আছে, ছুফি তাত্ত্বিক সাধনাকালে নিরবিচ্ছিন্ন ভাবে তিনি দিনের পর দিন অনাহারে নির্ঘুম অবস্থায় কাটিয়ে দিতেন। কখনো তীব্র শীতে পুকুড়ের কনকনে ঠান্ডা জলে দিন-রাত একাধারে ডুবে থাকতেন। আবার কখনো সকল প্রকার জৈবনিক ক্রিয়া কলাপ মুক্ত থেকে ঘরের দরজা বন্ধ অবস্থায় আপাদমস্তক চাদর মুড়ি দিয়ে কাটিয়ে দিতেন দিনের পর দিন।

তার জীবনী লেখকগণ তাকে মজ্জুবে ছালেক দরবেশ () বলে উল্লেখ করেছেন। তিনি কখনো সমূদ্রের তীরবর্তী অঞ্চলে, গহীন জঙ্গলে এবং দেশের প্রত্যন্ত অঞ্চলে ঘুরে বেড়াতেন। তিনি তরীকার ধারাবাহিকতায় তার পীর স্বীয় পিতার স্থলাভিষিক্ত হন। তার পীরগত শাজরা ছোট মৌলানা সৈয়দ আমিনুল হক ওয়াছেল মাইজভান্ডারী হয়ে সৈয়দ আহমদ উল্লাহ মাইজভান্ডারীর সাথে মিলিত হয়ে আব্দুল কাদের জিলানী ও আলী মারফত নবী মোহাম্মদ পর্যন্ত ব্যাপৃত।

সঠিক অনুচ্ছেদ শিরোনাম কোনটি?
titleA. সুফি মতাদর্শ
titleB. মৃত্যু
titleC. জন্ম
titleD. বংশধারা
উত্তর: titleA
মূল প্রবন্ধ: কোরীয় যুদ্ধ
সহস্র বছর একীভূত থাকবার পরেও উভয় প্রশাসনের কাছে এই কোরিয়া বিভাজন বিতর্কিত ও অস্থায়ী ছিল। ১৯৪৮ সালে থেকে ২৫শে জুন, ১৯৫০ সালে গৃহযুদ্ধ শুরু না হওয়া পর্যন্ত উভয় পক্ষের সামরিক বাহিনী তাদের সীমান্তে প্রায়শই রক্তাক্ত সঙ্ঘর্ষে যুক্ত থাকত। ১৯৫০ সালে এই বিরোধ নাটকীয়ভাবে ছড়িয়ে পরে যখন উত্তর কোরিয়ার সামরিক বাহিনী দক্ষিণ কোরিয়াকে আক্রমণ করে যা কোরীয় যুদ্ধ শুরুর কারণ। জাতিসংঘ হস্তক্ষেপ করে দক্ষিণ কোরিয়াকে সাহায্যের জন্য, যুক্তরাষ্ট্রের নেতৃত্বে সামরিক বাহিনী পাঠিয়ে। যেহেতু দক্ষিণ কোরিয়া তাদের অধিকৃত, তাই গণতান্ত্রিক গণপ্রজাতন্ত্রী কোরিয়া চেষ্টা করে সম্পূর্ণ দেশটিকে তাদের নিয়ন্ত্রণে নিয়ে আসতে, শুরু করে শিল্প জাতীয়করণ, ভূমি সংস্কার এবং অধিবাসিগণের সংস্থা পুনর্নির্মাণ।

যখন জাতিসংঘের হস্তক্ষেপের ফলে ৩৮তম সমান্তরালে সীমান্ত পুনরূদ্ধারের কল্পনা করা হচ্ছিল, তখন সিংমান রি দ্বিমত করেন যে উত্তর কোরিয়ার আক্রমণে সীমান্ত নিশ্চিহ্ন হয়ে গিয়েছে। একইভাবে জাতিসংঘের সেনাপ্রধান, জেনারেল ডগলাস ম্যাকআর্থার কোরিয়াকে একত্রিত করার সঙ্কল্প প্রকাশ করেন এমন উত্তর কোরিয়ার বাহিনীকে সীমান্তের ওপারে বিতারিত করেন। যদিও মার্কিন নেতৃত্বাধীন বাহিনীর আক্রমণের আগেই দক্ষিণ কোরিয়ার প্রায় ৯০ শতাংশ উত্তর কোরিয়ার দখলে চলে গিয়েছিল। যেহেতু উত্তর কোরিয়ান সেনাবাহিনীরা দক্ষিণ কোরিয়া থেকে বিতারিত হয়েছিল, দক্ষিণ কোরিয়ান সেনাবাহিনীরা ১লা অক্টোবর ৩৮তম সমান্তরাল অতিক্রম করে এবং এক সপ্তাহ পরে মার্কিন ও জাতিসংঘের অন্যান্য বাহিনী তাদের অনুসরণ করে। এটা ছিল গণপ্রজাতন্ত্রী চীন সরকার সতর্কতা যে যদি মার্কিন সেনাবাহিনী ৩৮তম সমান্তরাল অতিক্রম করে তবে উত্তর কোরিয়া দখল স্বরূপ, কোরিয়ান ন্যাশনাল পুলিশের রাজনৈতিক নিরপেক্ষতা প্রয়োগের মাধ্যমে কোরিয়া প্রজাতন্ত্র সরকারের নেতৃত্বে দেশটিকে একত্রীভূত করার চেষ্টা করবে। মার্কিন নেতৃত্বাধীন বাহিনী যখন উত্তর কোরিয়ার দিকে সরে আসছিল তখন চীন পাল্টা আক্রমণ করে যা তাদের পুনরায় দক্ষিণ কোরিয়ায় ফেরত পাঠায়।

১৯৫১ সালে সম্মুখ সমর ৩৮তম সমান্তরালে স্থিতিশীল হয় এবং উভয়পক্ষ যুদ্ধ বিরতিতে সম্মত হয়। যদিও রি যুদ্ধ চালিয়ে যেতে চেয়েছিলেন যতক্ষণ না পর্যন্ত কোরিয়া একত্রীভূত হয়ে তার নেতৃত্বাধীন হচ্ছে। কমিউনিস্টরা ৩৮তম সমান্তরালের উপর ভিত্তি করে একটি যুদ্ধবিরতি রেখা সমর্থন করে, কিন্তু জাতিসংঘ সমর্থন করে প্রত্যেক রাজ্যক্ষেত্রের রেখার উপর ভিত্তি করে, যা ছিল সমর্থনযোগ্য এবং তা জয়লাভ করে। যুদ্ধের তিন বছর পরে কোরিয়ান যুদ্ধবিরতি চুক্তিপত্র স্বাক্ষরিত হয়। উভয় পক্ষ নিজ নিজ ভূখণ্ডের মাঝে চার কিলোমিটার প্রশস্ত নিরাপদ অঞ্চল তৈরী করতে একমত হয়, যা কোরিয়ান অসামরিকীকৃত অঞ্চল (ডিএমজেড) হিসেবে পরিচিত। ৩৮তম সমান্তরাল বরাবর এই নতুন সীমান্তরেখা প্রত্যেকের নিজ নিজ এলাকা অধিকারের মাধ্যমে যুদ্ধাবসান প্রতিফলিত করে। রি মেনে নিতে অসম্মতি জানায় এবং দেশটি একত্রীভূত করতে জোর অব্যাহত চলায়।

দেশ একত্রীভূত করণে উভয় পক্ষের সচেষ্ট প্রচেষ্টা থাকা সত্ত্বেও, যুদ্ধই কোরিয়া বিভক্তিকে চিরস্থায়ী করে এবং দক্ষিণ কোরিয়া ও যুক্তরাষ্ট্রের মাঝে মৈত্রীবন্ধনের সৃষ্টি করে এবং যুক্তরাষ্ট্র স্থায়ীভাবে দক্ষিণ কোরিয়াকে সৈন্য সরবরাহ করে।

সঠিক অনুচ্ছেদ শিরোনাম কোনটি?
titleA. দ্বিতীয় বিশ্বযুদ্ধ পরবর্তি সময়
titleB. যুদ্ধ বিরতি পরবর্তি সম্পর্ক
titleC. কোরীয় যুদ্ধ
titleD. ঐতিহাসিক পটভূমি
উত্তর: titleC
আজমি একাধিক মঞ্চনাটক ও বিক্ষোভ কর্মসূচিতে সাম্প্রদায়িকতার নিন্দা করেন। ১৯৮৯ সালে স্বামী অগ্নিবেশ ও আসগর আলির সাথে তিনি নতুন দিল্লি থেকে মিরুট পর্যন্ত সাম্প্রদায়িক সম্প্রীতির জন্য চার দিনের পদযাত্রায় অংশ নেন। এছাড়া তিনি বস্তিবাসী, বাস্তুচ্যুত কাশ্মিরী পণ্ডিত অভিবাসী ও মহারাষ্ট্রের লাতুরের ভূমিকম্পে আক্রান্তদের নিয়ে কাজ করা সামাজিক দলগুলোর সাথে একাত্বতা পোষণ করেন। ১৯৯৩ সালে মুম্বই দাঙ্গা তাকে মর্মাহত করে এবং তিনি ধর্মীয় চরমপন্থীদের তীব্র সমালোচনা করেন। ১৯৯৫ সালে তিনি রুনঘে এক সাক্ষাৎকারে নিজেকে একজন সমাজকর্মী হিসেবে উপস্থাপন করেন। ২০০১ সালে ১১ সেপ্টেম্বরের হামলার পর তিনি ভারতের মুসলমানদের আফগানিস্তানের জনগণের সাথে যোগ দেওয়ার জন্য জামে মসজিদের প্রধান মুফতির উপদেশের বিরোধিতা করেন এবং প্রতিবাদে নেতাদের একাকী সেখানে যেতে বলেন।

তিনি এইডস আক্রান্তদের সমাজবিচ্ছিন্নকরণের বিরুদ্ধে প্রচারাভিযান চালান। ভারত সরকারের অনুমোদনে নির্মিত একটি ছোট ভিডিও ক্লিপে দেখা যায় তিনি একটি এইচআইভি পজিটিভ শিশুকে তার কোলে নিয়ে বলছেন, "সে আপনাদের নিকট থেকে বিচ্ছিন্ন হতে চায় না। তার আপনাদের ভালোবাসা প্রয়োজন।" বাংলাদেশী চলচ্চিত্র "মেঘলা আকাশ"-এ তিনি একজন এইডস রোগীর চিকিৎসা প্রদানকারী চিকিৎসকের চরিত্রে অভিনয় করেন। এছাড়া তিনি অমুনাফাভোগী সংস্থা টেকএইডস থেকে নির্মিত এইচআইভি/এইডস শিক্ষামূলক অ্যানিমেটেড সফটওয়্যার টিউটোরিয়ালে কণ্ঠ দেন।

১৯৮৯ সাল থেকে তিনি ভারতের প্রধানমন্ত্রীর নেতৃত্বাধীন ন্যাশনাল ইন্টিগ্রেশন কাউন্সিলের সদস্য; ভারতের জাতীয় এইডস কমিশনের সদস্য; এবং ১৯৯৭ সালে রাজ্যসভার মনোনীত সদস্য। ১৯৯৮ সালে জাতিসংঘ জনসংখ্যা তহবিল (ইউএনএফপিএ) তাকে ভারতের শুভেচ্ছা দূত হিসেবে নিয়োগ দেয়।

২০১৯ সালে অনুষ্ঠিত ভারতের সাধারন নির্বাচনে তিনি বিহারের বেগুসারাই থেকে নির্বাচন করা ভারতীয় কমিউনিস্ট পার্টির কানহাইয়া কুমারের জন্য সক্রিয়ভাবে প্রচারাভিযান চালান।

শাবানা আজমি ৫ বার শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার পেয়েছেন এবং তিনি এই বিভাগে সর্বাধিকবার বিজয়ী অভিনেত্রী।

বিজয়ী:

সঠিক অনুচ্ছেদ শিরোনাম কোনটি?
titleA. পুরস্কার ও সম্মাননা
titleB. ব্যক্তিগত জীবন
titleC. সামাজিক ও রাজনৈতিক কর্ম
titleD. কর্মজীবন
উত্তর: titleC
২০১৯ সালের জানুয়ারী মাসে নির্মাণ সংস্থা 'আরকেইসি প্রজেক্টস' সেতুটির নির্মাণ কাজ শুরু করে। গঙ্গার উত্তর তীরে মালদা জেলার লক্ষ্মীপুরের দিক থেকে এবং দক্ষিণ তীরে মুর্শিদাবাদ জেলার ফারাক্কার দিক থেকে সেতুর স্তম্ভ নির্মাণের জন্য কাজ শুরু হয়। ২০২০ সালের ফেব্রুয়ারি মাসে সেতুর ১ নং ও ২ নং স্তম্ভের উপরে সেতুর গার্ডার স্থাপনের সময়ে সেতুর স্তম্ভ ভেঙে পরে।

সঠিক অনুচ্ছেদ শিরোনাম কোনটি?
titleA. ইতিহাস
titleB. প্রাক-নির্মাণ কাজ
titleC. নির্মাণ কাজ
titleD. দুর্ঘটনা
উত্তর: titleC
তিনি আনন্দমোহন কলেজ এ লেখাপড়া করেন। নাটক, সঙ্গীত, সাহিত্যের প্রতি আকর্ষণ থাকার কারণে মেধাবী হুমায়ুন প্রাতিষ্ঠানিক পড়ালেখায় তেমন মনযোগী ছিলেন না। ব্যক্তিগত জীবনে নানা অস্থির পরিবর্তনের মধ্য দিয়ে অনিয়মিত লেখাপড়া চালিয়ে বি.এ পাস করেন। ১৯৫৯ সালে ঢাকা বিশ্ববিদ্যালয় এ বাংলায় এম.এ তে ভর্তি হন। এখানেই তার আনুষ্ঠানিক শিক্ষার সমাপ্তি ঘটে।

সঠিক অনুচ্ছেদ শিরোনাম কোনটি?
titleA. মৃত্যু
titleB. সাহিত্যকর্ম
titleC. প্রাথমিক জীবন
titleD. শিক্ষাজীবন
উত্তর: titleD
শ্রীশ্রীঠাকুরের বিশ্ব সমস্যা সমাধানী বাণীগুলি গ্রন্থাকারে প্রকাশিত হয়েছে সৎসঙ্গ পাবলিশিং হাউজ থেকে। বাংলা ও ইংরেজিতে প্রদত্ত মূল বাণীগ্রন্থ ছাড়াও শ্রীশ্রীঠাকুরের সাথে কথোপকথন ও প্রশ্নোত্তরমূলক মৌলিক গ্রন্থও বাংলা ও বিভিন্ন ভাষায় মুদ্রিত হয়েছে। মাসিক বিভিন্ন পত্রিকাও এই পাবলিশিং হাউজ থেকেই প্রকাশিত হয়। ইংরেজি, হিন্দি, ওড়িয়া, অসমীয়া, মারাঠী, নেপালী, তামিল, তেলেগু, সাঁওতালী ইত্যাদি বিভিন্ন ভাষাতেও মূল গ্রন্থ থেকে অনুবাদ করা হচ্ছে সৎসঙ্গ পাবলিশিং হাউজের পক্ষ থেকে। প্রধান আচার্য্যদেব শ্রীশ্রীদাদা স্বয়ং বেশ কয়েকটি গ্রন্থের ইংরেজি অনুবাদ করেছেন এবং তার নির্দেশে আরও কয়েকজন ব্যক্তি এই কাজে ব্যাপৃত রয়েছেন। 

সঠিক অনুচ্ছেদ শিরোনাম কোনটি?
titleA. আশ্রমের জায়গার পূর্ব ইতিহাস
titleB. সৎসঙ্গ পাবলিশিং হাউজ
titleC. পশুপালিনী চিড়িয়াখানা
titleD. উদ্দেশ্য
উত্তর: titleB
ভারতের সীমানা পুনর্নির্ধারণ কমিশনের নির্দেশিকা অনুসারে ১৫ নং ধূপগুড়ি (এসসি) বিধানসভা কেন্দ্রটি বানরহাট-১, বড়ঘড়িয়া, গাধেরকুটি, গাদং-১, গাদং-২, ঝাড়ালতাগ্রাম-১, ঝাড়ালতাগ্রাম-২, মাগুরমারি-১, মাগুরমারি-২, সাকোয়াঝোড়া-২, সালবারি-১, সালবারি-২, ধূপগুড়ি-১ এবং ধূপগুড়ি-২ গ্রাম পঞ্চায়েত গুলি ধূপগুড়ি সিডি ব্লক এর অন্তর্গত।

ধূপগুড়ি (এসসি) বিধানসভা কেন্দ্রটি ৩ নং জলপাইগুড়ি লোকসভা কেন্দ্র(এসসি) র অন্তর্গত।

সঠিক অনুচ্ছেদ শিরোনাম কোনটি?
titleA. ১৯৭৭-২০০৬
titleB. এলাকা
titleC. ২০১১
titleD. ১৯৫১-১৯৭২
উত্তর: titleB
সংবেদনশীলতা খাদ্যনালী ও শ্বাসনালী এবং সম্ভবত ত্বকের মাধ্যমে ঘটতে পারে। প্রস্তাব হয়েছে যে ত্বকের বিভিন্ন ধরনের ক্ষতি যেমন একজিমা সংবেদনশীলতা তৈরি করতে পারে। মেডিসিন ইনস্টিটিউটের একটি রিপোর্টে বলা হয়েছে যে ভ্যাকসিনের খাদ্য প্রোটিনগুলি যেমন জেলাতিন, দুধ, বা ডিম ভ্যাকসিন গ্রহীতার মধ্যে, সেসব খাদ্যদ্রব্যগুলিতে সংবেদনশীলতা (অ্যালার্জির উন্নয়ন) সৃষ্টি করতে পারে। 

সঠিক অনুচ্ছেদ শিরোনাম কোনটি?
titleA. লক্ষণ ও উপসর্গ
titleB. এটপি
titleC. সংবেদনশীলতা
titleD. কারণ
উত্তর: titleC
সর্বোদয় নেত্রী হিসেবে তার পরিচিতি ছিল। স্বাধীনতার পর দরিদ্র, দলিত, আদিবাসী হরিজন ছেলেমেয়েদের সেবাকার্যে আত্মনিয়োগ করেন। উৎকল কংগ্রেস শ্রমজীবী কর্মী সংঘ গঠন করেন তিনি। গ্রামের কৃষকদের উন্নতির স্বার্থে, সংস্কার ও জনকল্যাণকর কর্মসূচি নিয়েছেন, সংগঠন তৈরি করেছিলেন। গান্ধীজীর পদযাত্রাতে উড়িষ্যা রাজ্যে সঙ্গী হন। ১৯৪৭ সালে কিছুকালের জন্যে উড়িষ্যার প্রদেশ কংগ্রেস সভানেত্রী হয়েছিলেন। ১৯৭৫ খৃষ্টাব্দে দেশজোড়া জরুরী অবস্থা জারী হলে তার বিরুদ্ধে পথে নামেন এবং ৭১ বছর বয়েসে তাকে ছয় মাসের জন্যে কারারুদ্ধ হতে হয়। আচার্য বিনোবা ভাবের ভূদান আন্দোলনেও তার সক্রিয় অংশগ্রহণ ছিল।

সঠিক অনুচ্ছেদ শিরোনাম কোনটি?
titleA. অহিংস আন্দোলন
titleB. মৃত্যু
titleC. প্রারম্ভিক জীবন
titleD. সামাজিক কাজ
উত্তর: titleD
স্টেশনটির পরিকাঠাম ভূমিগত। এই স্টেশনে ৩ টি প্ল্যাটফর্ম রয়েছে। আদি সপ্তগ্রাম রেলওয়ে স্টেশনে ৩ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।

সাব্রুম রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।

সঠিক অনুচ্ছেদ শিরোনাম কোনটি?
titleA. ইতিহাস
titleB. বৈদ্যুতীকরণ
titleC. পরিকাঠাম
titleD. রেল পরিষেবা
উত্তর: titleC
৯০ দশকের শুরুতে স্টিলার বিভিন্ন চলচ্চিত্রে ছোট ভূমিকায় অভিনয় করেছেন, যেমন "স্টিলা", "হাইওয়ে টু হেল" এবং "দ্য নাট হাউজ"। ১৯৯২ সালে হেলেন চাইল্ড্রেসের চিত্রণাট্যের উপর ভিত্তি করে "রিয়েলিটি বাইটস" নামের চলচ্চিত্র তৈরি করতে চুক্তিবদ্ধ হন। চাইল্ড্রেসের সাথে স্টিলার চিত্রনাট্যটি আবার লিখেন এবং ছবির জন্য অর্থায়ন ও কলাকুশলী বাছাই করেন। ছবিটি ১৯৯৪ সালের শুরুতে মুক্তি পায়, যেটি স্টিলার পরিচালনা করেন এবং সহ-অভিনেতা হিসেবে অভিনয় করেন। ছবিটি প্রযোজনা করেন ড্যানি ডেভিতো, যিনি পরবর্তী কালে স্টিলারের ২০০৩ সালের ছবি "ডুপ্লেক্স" পরিচালনা করেন এবং ২০০৪ সালের ছবি "এলং কেইম পলি" প্রযোজনা করেন। "রিয়েলিটি বাইটস" ছবিটি প্রথম সপ্তাহে সর্বোচ্চ আয় করা চলচ্চিত্র হিসেবে যাত্রা শুরু করে এবং সমালোচকদের কাছে মিশ্র প্রতিক্রিয়া পায়।

স্টিলার তার পিতা-মাতার সাথে "হেভিওয়েইট" (১৯৯৫) চলচ্চিত্রের সাথে যুক্ত হন, যেখানে তিনি দুইটি ভূমিকায় অভিনয় করেন এবং এরপর অ্যাডাম স্যান্ডলারের "হ্যাপি গিলমোর" (১৯৯৬) চলচ্চিত্রে একটি অস্বীকৃত ভূমিকায় অভিনয় করেন। এরপর তিনি "ইফ লুসি ফেল" এবং "ফ্লার্টিং উইথ ডিজাস্টার" চলচ্চিত্রে মূল ভূমিকায় অভিনয় করেন। পরিচালক হিসেবে তার পরবর্তী কাজ ছিল "দ্য ক্যাবল গাই", যাতে প্রধান চরিত্রে অভিনয় করেছেন জিম ক্যারি। স্টিলার আবারও জমজ চরিত্রে তার নিজের ছবিতে অভিনয় করেন, ছবিটি মিশ্র প্রতিক্রিয়া পেয়েছিল। চলচ্চিত্রটি আলোচিত হয় তখন পর্যন্ত কোন অভিনেতাকে সর্বোচ্চ বেতন দেয়ার জন্য, ছবিটিতে অভিনয়ের জন্য ক্যারি ২০ মিলিয়ন মার্কিন ডলার নিয়েছিলেন। চলচ্চিত্রটি পরবর্তী কালে স্টিলারকে ফ্র্যাট প্যাকের সদস্য জ্যাক ব্ল্যাক এবং ওয়েন উইলসনের সাথে যোগাযোগ করতে সাহায্য করেছিল।

১৯৯৬ সালে এমটিভি স্টিলারকে ভিএইচ১ ফ্যাশন পুরস্কার উপস্থাপনা করার জন্য আমন্ত্রণ জানায়। এই পুরস্কারের জন্য স্টিলার "স্যাটারডে নাইট লাইভ"-এর লেখক ড্রেক স্যাদারের সাথে একজন পুরুষ মডেল ডেরেক জুল্যান্ডারের উপর একটি স্বল্পদৈর্ঘ্যের চলচ্চিত্র নির্মাণ করেন। যেটি এতই প্রশংসিত হয় যে তিনি ঐ চরিত্রের উপর ১৯৯৭ সালের ভিএইচ১ ফ্যাশন পুরস্কারের জন্য আরেকটি স্বল্পদৈর্ঘ্যের চলচ্চিত্র নির্মাণ করেন এবং সর্বশেষে একটি পূর্ণদৈর্ঘ্যের চলচ্চিত্র নির্মাণ করেন।

সঠিক অনুচ্ছেদ শিরোনাম কোনটি?
titleA. পরিচালক হিসাবে আবির্ভাব
titleB. প্রাথমিক কাজ
titleC. হাস্যরসাত্মক কাজ
titleD. দ্য বেন স্টিলার শো
উত্তর: titleA
পরিকল্পনা ও উন্নয়ন কর্মকান্ডের সাথে সংশ্লিষ্ট সরকারি, আধাসরকারী ও স্বায়ত্ত্বশাসিত সংস্থায় কর্মরত কর্মকর্তাদের পেশাগত দক্ষতা বৃদ্ধির লক্ষ্যে নভেম্বর ১৯৮০ সালে এই একাডেমি প্রকল্প হিসেবে যাত্রা শুরু করে। ১৯৮৪ সালে একাডেমি সরকারের রাজস্ব খাতে স্থানান্তরিত হয়। মন্ত্রিপরিষদ বিভাগের ০৬-০১-১৯৮৫ তারিখের সিদ্ধান্ত মোতাবেক পরিকল্পনা ও উন্নয়ন একাডেমির বোর্ড অব গভর্নরসকে বডি কার্পোরেটে রুপান্তর করা হয়। ০৩-০২-১৯৮৫ তারিখে ‘সরকারি শিক্ষা ও প্রশিক্ষণ প্রতিষ্ঠান অধ্যাদেশ -১৯৬১’ এর আওতায় পরিকল্পনা ও উন্নয়ন একাডেমিকে একটি ইন্সটিটিউট হিসেবে ঘোষণা করা হয় এবং এটির ক্ষেত্রে উক্ত অধ্যাদেশ কার্যকরের আদেশ জারী করা হয়।

২০০৭ সালে ১২ জুন তারিখে অনুষ্ঠিত ’র্বোড অব গভর্নরস’-এর এক সভায় একাডেমির নাম ’’পরিকল্পনা ও উন্নয়ন একাডেমি’’ এর পরিবর্তে ‘‘জাতীয় পরিকল্পনা ও উন্নয়ন একাডেমি’’ করার সিদ্ধান্ত গৃহীত হয়। ৩০ আগস্ট, ২০০৯ তারিখে একাডেমির নতুন নামকরণ মাননীয় প্রধানমন্ত্রী কর্তৃক অনুমোদিত হয়। ৩ মার্চ, ২০১০ তারিখে মাননীয় প্রধানমন্ত্রীর উপস্থিতিতে একাডেমির ‘‘রজত জয়ন্তী’’ পালিত হয়। একাডেমি ৩/এ, নীলক্ষেত, ঢাকায় ১.০০ একর জমির ওপর ৯ম তলা প্রশিক্ষণ ভবন, ৭ম তলা ডরমিটরী ভবন ও ৩য় তলা ক্যাফেটেরিয়া ভবন এবং ০৪টি আবাসিক ভবন নিয়ে প্রতিষ্ঠিত।

সঠিক অনুচ্ছেদ শিরোনাম কোনটি?
titleA. প্রশিক্ষণ কোর্সসমূহ
titleB. ইতিহাস
titleC. একাডেমির অবস্থান
titleD. মিশন
উত্তর: titleB
পৃথিবীর অনেক দেশে গবেষণা অধ্যাপক বলতে সেই সকল অধ্যাপকদে বোঝানো হয় যারা প্রধানত গবেষণা কর্মে নিযুক্ত থাকেন এবং যারা কিছু শিক্ষা দিয়ে থাকেন অথবা একদমই পাঠদান করেন না। উদাহরণস্বরূপ পদটি ব্যবহৃত হয় যুক্তরাজ্য ( যেখানে কিছু বিশ্ববিদ্যালয়ে পদটিকে বলা হয় রিসার্চ প্রফেসর এবং কিছু শিক্ষাপ্রতিষ্ঠানে প্রফেসরিয়াল রিসার্চ ফেলো) এবং উত্তর ইউরোপে। এসকল দেশে গবেষণা ক্ষেত্রে রিসার্চ প্রফেসর হচ্ছে সব থেকে উচ্চ পদ এবং সাধারণ পূর্ণ অধ্যাপকদের সম পদ। তারা স্থায়ী চাকুরে এবং প্রায়শই পন্ডিতদের মধ্যে পার্থক্য করতে ব্যবহার করা হয়; এটা সাধারণ পূর্ণ অধ্যাপকের চেয়ে সম্মানজনক পদ হিসেবে বিবেচনা করা হয়ে থাকে। যুক্তরাষ্ট্রেও একই ধরণের পদ আছে তবে ব্যতিক্রম হচ্ছে যে তারা স্থায়ী অধ্যাপক নয় এবং তাদের বেতন অধিকাংশ সময়ে বাইরের ফান্ড থেকে দেওয়া হয়।

সঠিক অনুচ্ছেদ শিরোনাম কোনটি?
titleA. নেদারল্যান্ডস
titleB. পৃথিবীর প্রান্তরে
titleC. গবেষণা অধ্যাপক
titleD. জার্মানি ও সুইজারল্যান্ড
উত্তর: titleC
হুভার বাঁধের নির্মাণ ও পরিচালনার ফলে জলের প্রবাহ এবং ব্যবহারের পরিবর্তনগুলি কলোরাডো নদী ডেল্টায় একটি বিশাল প্রভাব ফেলেছে। বাঁধটি নির্মাণের ফলে এই নদীর মোহনার বাস্তুতন্ত্রের অবনতি ঘটে। বাঁধটি নির্মাণের পরে ছয় বছর ধরে, লেক মিড ভরা অবস্থায় ছিল, ফলে নদীর মোহনায় কার্যত কোনও জল পৌঁছায়নি। একসময় ডেল্টার মোহনা থেকে ৪০ মাইল (৬৪ কিলোমিটার) দক্ষিণে মিঠা জল-লবণাক্ত জল মিশ্রিত অঞ্চল ছিল। বাঁধ নির্মাণের ফলে এর বিপরীত দৃশ্য দেখা যায় এবং নদীর মুখের জলে লবণাক্ততার মাত্রা বৃদ্ধি পায়।

হুভার বাঁধ নির্মাণের আগে কলোরাডো নদী প্রাকৃতিক বন্যার ঘটনা ঘটত। বাঁধটি প্রাকৃতিক বন্যাকে দূরীভূত করেছিল, ফলে উদ্ভিদ ও প্রাণী বন্যার সাথে অভিযোজিত বহু প্রজাতির জীবনযাপনকে হুমকির মধ্যে ফেলেছিল এই বাঁধ। বাঁধটি নির্মাণের ফলে বাঁধ থেকে নদীর তলদেশে স্থানীয় মাছের জনসংখ্যা ধ্বংস হয়েছিল। কলোরাডো নদীর মূল প্রজাতির মাছের চারটি প্রজাতি বিপন্ন হিসাবে তালিকাভুক্ত রয়েছে, এই প্রজতিগুলি হল বনিটেল চাব, কলোরাডো পাইকমিনো, হ্যাম্পব্যাক চাব এবং রেজারব্যাক চুষুক ।

সঠিক অনুচ্ছেদ শিরোনাম কোনটি?
titleA. পুঁজির জন্য অনুসন্ধান
titleB. পরিবেশগত প্রভাব
titleC. পটভূমি
titleD. বিদ্যুৎ কেন্দ্র এবং জলের দাবি
উত্তর: titleB
সপ্তম শতকের মাঝামাঝি সময়ে, পারস্য মুসলিম বিজয়ের মাধ্যমে এই অঞ্চলটি হানাদার মুসলিম আরবদের দ্বারা জয়লাভ করেছিল। পরবর্তীকালে, এটি খিলাফত কর্তৃক অনুমোদিত স্থানীয় গভর্নরদের দ্বারা শাসিত হয়েছিল। কিছু উৎস অনুসারে, ৮২১ সালে, আর্মেনিয়ান রাজপুত্র সাহল স্মবাতিয়ান আর্টসাখে বিদ্রোহ করেছিলেন এবং "খাছেন" হাউস প্রতিষ্ঠা করেছিলেন, যা ১৯ শতকের শতাব্দীর গোড়ার দিকে আর্টসাখকে একটি রাজত্ব হিসাবে শাসন করেছিল। অন্যান্য উৎস অনুসারে, সাহল স্মবাতিয়ান " ছিলেন জামিরহাকান রাজ পরিবারের" এবং ৮৩৭-৮৩৮ সালে তিনি আর্মেনিয়া, জর্জিয়া এবং আলবেনিয়ার উপরে সার্বভৌমত্ব অর্জন করেছিলেন। "খাছেন" নামটি আর্মেনীয় শব্দ "খাছ" থেকে উদ্ভূত, যার অর্থ "ক্রুশ"। ১০০০ সালের মধ্যে খাছেন হাউস জন সেনেচেরিবকে আর্টসাখ রাজ্যের প্রথম শাসক হিসাবে ঘোষণা করে। প্রাথমিকভাবে দক্ষিণ আর্টসাখের ডিজাক একটি রাজ্যও গঠন করেছিল, যা প্রাচীন আরানশাহিক হাউজ কর্তৃক শাসিত হতো, যা ককেশীয় আলবেনিয়ার প্রথম রাজাদের অবতীর্ণ করে। ১২৬১ সালে, ডিজাকের শেষ রাজার কন্যা আর্টসখের রাজা ও আর্মেনিয়ান রাজপুত্র হাসান জালাল দোলার সাথে বিবাহ বন্ধনের পরে, দুটি রাজ্যই খাছেনের এক আর্মেনীয় প্রিন্সিপ্যালিটির সাথে একীভূত হয়েছিল। পরবর্তীকালে, আর্টসাখ একটি কার্যত স্বাধীন আধিপত্য হিসেবে বিদ্যামান ছিল।

সঠিক অনুচ্ছেদ শিরোনাম কোনটি?
titleA. ১৯৯৪-পরবর্তী যুদ্ধবিরতি
titleB. পরিবহন
titleC. যুদ্ধ এবং বিচ্ছিন্নতা
titleD. উচ্চ মধ্যযুগ
উত্তর: titleD
লাদাখের বিভিন্ন অংশে প্রাপ্ত খোদিত প্রস্তরখন্ড থেকে জানা যায় যে নব্য প্রস্তর যুগেও এই অঞ্চলে মানুষের বসবাস ছিল। এই অঞ্চলের প্রথমদিককার অধিবাসীদের মধ্যে মিশ্র ইন্দো-আর্য মোন ও দর্দ জাতির মানুষ ছিলেন। হিরোডোটাস গান্দারিওই এবং জারেক্সেসের গ্রীস আক্রমণের উল্লেখ করার সময় দাদিকাই নামে এক জাতির উল্লেখ করেন। মেগাস্থিনিস ও নিয়ার্কোস ও প্রথম শতাব্দীতে প্লিনি স্বর্ণ প্রস্তুতকারক দর্দ জাতির উল্লেখ করেছেন। টলেমি সিন্ধু নদ উপত্যকার উপরের অংশে দারাদাই নামক জাতির উল্লেখ করেন। কা-লা-র্ৎসে বা খালাতসের নিকটে প্রাপ্ত "উভিমা কভথিসা"র খরোষ্ঠী লিপি থেকে জানা যায়, প্রথম শতাব্দীতে লাদাখ কুষাণ সাম্রাজ্যের অন্তর্গত ছিল।

৬৩৪ খ্রিষ্টাব্দে বৌদ্ধ পরিব্রাজক হিউয়েন সাং চুলুডুয়ো বা কুলু থেকে লুয়োহুলুয়ো বা লাহুল পর্যন্ত এক যাত্রার উল্লেখ করে বলেন যে চুলুডুয়ো থেকে এক হাজার আটশো বা নয়শো লি উত্তরে পর্বত ও উপত্যকার কঠিন পথ ধরে গেলে লুয়োহুলুয়ো দেশে পৌছানো যায়। সেখান থেকে আরো দুই হাজার লি উত্তরে কঠিন বাঁধার মধ্যে দিয়ে শীতল ঝড় ও তুষারপাতের মধ্যে দিয়ে গেলে মার-সা দেশে যাওয়া যায়" এই মার-সা বা মো-লো-সো লাদাখের অপর নাম মার‍্যুলের সঙ্গে সমার্থক। এই ভ্রমণ রচনা থেকে জানা যায় যে এই মো-লো-সো সুবর্ণগোত্র রাজ্যের পার্শ্ববর্তী রাজ্য। গ্যুসেপ তুচ্চির মতে সপ্তদশ শতাব্দীতে ভারতীয়দের কাছে ঝাংঝুং বা তার দক্ষিণ অংশ সুবর্ণগোত্র বা সুবর্ণভূমি বা স্ত্রীরাজ্য নামে পরিচিত ছিল।

অষ্টম শতাব্দীতে লাদাখে পশ্চিম দিক থেকে তিব্বতের ও মধ্য এশিয়া থেকে চীনের আধিপত্য বিস্তার শুরু হয়। ৭৩৭ খ্রিষ্টাব্দে তিব্বত ব্রু-জা বা গিলগিট আক্রমণ করলে সেখানকার রাজা চীনের সহায়তা প্রার্থনা করেন কিন্তু পরবর্তীকালে তিব্বতকে কর প্রদানে বাধ্য হন। কোরীয় বৌদ্ধ সন্ন্যাসী হায়েচো ভারত থেকে মধ্য এশিয়ার পথে চীন যাওয়ার পথে কাশ্মীরের উত্তর পূর্বে অবস্থিত তিনটি রাজ্য সম্বন্ধে তার ভ্রমণ কাহিনী ওয়াং ওচেওনচুকগুক জেওন গ্রন্থে বলেন যে এই রাজ্যগুলি তিব্বতের শাসনাধীনে থাকলেও বৌদ্ধমঠ ও বুদ্ধের শিক্ষার কোন অস্তিত্ব সেখানে ছিল না। রিজভির মতে এই উক্তি প্রমাণ করে যে অষ্টম শতাব্দীর শুরুর দিকে লাদাখ তিব্বতের অধীনে থাকলেও সেখানকার মানুষ তিব্বতী ছিলেন না। 

৭৪৭ খ্রিষ্টাব্দে চীনের সেনাপতি গাও জিয়ানঝি মধ্য এশিয়া ও কাশ্মীরের মধ্যে যোগাযোগের রাস্তা খোলার চেষ্টা করলে লাদাখ অঞ্চলে তিব্বতের প্রভাব কিছুটা হ্রাস পায়। কিন্তু ৭৫১ খ্রিষ্টাব্দে তালাস নদীর তীরে আরবদের বিরুদ্ধে গাও পরাজিত হলে তিব্বতের প্রভাব ফিরে আসে।

সঠিক অনুচ্ছেদ শিরোনাম কোনটি?
titleA. ব্রিটিশ প্রভাব বিস্তার
titleB. প্রাচীন ইতিহাস
titleC. নামগ্যাল রাজবংশ
titleD. প্রথম পশ্চিম তিব্বত রাজবংশ
উত্তর: titleB